CELEX: 32020D0289
Language: lt
Date: 1582070400000
Title: Politinio ir saugumo komiteto sprendimas (BUSP) 2020/289 2020 m. vasario 19 d. dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED operacija SOPHIA) ES operacijos vado skyrimo (EUNAVFOR MED/1/2020)

2.3.2020   
               
               
                  LT
               
               
                  Europos Sąjungos oficialusis leidinys
               
               
                  L 61/4
               
            
         POLITINIO IR SAUGUMO KOMITETO SPRENDIMAS (BUSP) 2020/289
         2020 m. vasario 19 d.
         dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED operacija SOPHIA) ES operacijos vado skyrimo (EUNAVFOR MED/1/2020)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnį,
         atsižvelgdamas į 2015 m. gegužės 18 d. Tarybos sprendimą (BUSP) 2015/778 dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED operacija SOPHIA) (1), ypač į jo 6 straipsnį,
         kadangi:
         
                     (1)
                  
                  
                     pagal Sprendimo (BUSP) 2015/778 6 straipsnio 1 dalį Taryba įgaliojo Politinį ir saugumo komitetą (PSK) priimti sprendimus dėl EUNAVFOR MED operacijos SOPHIA ES operacijos vado (ES operacijos vadas) skyrimo;
                  
               
                     (2)
                  
                  
                     2015 m. gegužės 18 d. Taryba priėmė Sprendimą (BUSP) 2015/778, kuriuo ES operacijos vadu paskirtas kontradmirolas Enrico CREDENDINO;
                  
               
                     (3)
                  
                  
                     Italijos karinės institucijos pasiūlė ES operacijos vadu po kontradmirolo Enrico CREDENDINO kadencijos skirti kontradmirolą Fabio AGOSTINI;
                  
               
                     (4)
                  
                  
                     2020 m. vasario 3 d. Europos Sąjungos karinis komitetas pritarė šiam pasiūlymui ir sutiko su kontradmirolo Fabio AGOSTINI paskyrimu ES operacijos vadu nuo 2020 m. vasario 21 d.;
                  
               
                     (5)
                  
                  
                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus. Todėl Danija nedalyvauja priimant šį sprendimą ir jis nėra jai privalomas ar taikomas,
                  
               PRIĖMĖ ŠĮ SPRENDIMĄ:
         
            1 straipsnis
            Kontradmirolas Fabio AGOSTINI skiriamas Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED operacija SPOPHIA) ES operacijos vadu nuo 2020 m. vasario 21 d.
         
         
            2 straipsnis
            Šis sprendimas įsigalioja 2020 m. vasario 21 d.
         
         
            Priimta Briuselyje 2020 m. vasario 19 d.
            
               
                  Politinio ir saugumo komiteto vardu
               
               
                  Pirmininkė
               
               S. FROM-EMMESBERGER
            
         
         
            (1)  OL L 122, 2015 5 19, p. 31.